פוקס (רשת טלוויזיה)

המונח "FOX" מפנה לכאן. אם הכוונה למשמעות אחרת, ראו פוקס. פוקס (באנגלית: Fox Broadcasting Company) היא רשת שידורי טלוויזיה אמריקאית, השייכת ל-"Fox Entertainment Group", שבבעלות תאגיד "Newscorp". הרשת נוסדה ב-9 באוקטובר 1986. בישראל הערוצים של הרשת המשודרים כיום הם ערוץ Fox News ב-yes, ב-HOT, בסלקום tv ובפרטנר tv; ערוץ Fox Business בסלקום tv ב-HOT ובפרטנר tv. בעבר שודר גם ערוץ Fox Kids ב-yes וב-HOT (שהפך לערוץ ג'טיקס ואז לערוץ דיסני), וערוץ Fox Sports ששודר ב-yes וב-HOT (סיים את שידוריו בישראל ב-2018). בשנות ה-50 של המאה ה-20 תכננה חברת פוקס המאה ה-20 להקים רשת לשידורי טלוויזיה. במרץ 1985 החלה התוכנית להתממש. Newscorp הכינה את הקרקע להקמת רשת פוקס עם רכישת 50% מהאחזקות ב"אולפני פוקס", בשווי 250 מיליון דולר. עוד באותה שנה היא שילמה 1.55 מיליארד דולר להקמת 6 תחנות שידור עצמאיות בארצות הברית. באוקטובר 1985 הודיעה חברת "פוקס המאה ה-20" על כוונותיה להקים רשת שידור ארצית שתתחרה בשלוש הרשתות הקיימות (ABC ,NBC ו-CBS). לאחר שרופרט מרדוק, מבעלי "ניוז קורפ", רכש את השליטה המלאה ב"פוקס", הפכו 6 תחנות השידור לתחנות השידור הראשונות של החברה. התוכנית הראשונה ששודרה בערוץ הייתה תוכנית לייט נייט בשם "The Late Show" ששודרה ב-9 באוקטובר 1986 בהנחיית ג'ואן ריברס. שידורי הפריים טיים הראשונים של הערוץ החלו למעשה רק ב-5 באפריל 1987 עם שידור הקומדיה נשואים פלוס והמופע של טרייסי אולמן. לאחר מכן, בכל שבוע נוספה תוכנית חדשה ללוח השידורים. רוב התוכניות נכשלו ובוטלו לאחר עונה אחת, למעט נשואים פלוס ומשפחת סימפסון. בעונת הטלוויזיה של 1993 החל הערוץ לשדר בפעם הראשונה במשך 7 לילות באופן קבוע. פוקס הצליחה לשרוד היכן שערוצים אחרים נכשלו בעבר, כיוון שמספר השעות ששידרה היה בדיוק לפי דרישות משרד התקשורת האמריקאי כדי להיחשב כרשת ארצית. למרות הגידול המהיר שעבר הערוץ בשנותיו הראשונות, הוא עדיין לא נחשב כמתחרה אמיתי ל-3 הרשתות הגדולות. הדבר השתנה כשבשנת 1993 קנה הערוץ את הזכויות לשידור ליגת הפוטבול הלאומית (NFL) מ-CBS וגם הצליחה להעביר לשורותיה שחקני חיזוק בדמות שדרני ספורט מפורסמים וגם אנשי הפקה שעבדו בערוצי הספורט השונים. המהלך התברר כמוצלח מאוד והצליח להחדיר את הערוץ לתודעה הארצית. שידורי הערוץ באמצע שנות ה-90 כללו בעיקר דרמות שכוונו לקהל צעיר והפכו ללהיטים מידיים, כמו בוורלי הילס 90210, שולחן לחמישה, מלרוז פלייס וסדרת המתח תיקים באפלה. בעקבות ההצלחה של סדרת האנימציה משפחת סימפסון החלה הרשת להפיק סדרות נוספות בסגנון. המלך היל, איש משפחה ופיוצ'רמה הן חלק מהסדרות שבאו בעקבות ההחלטה. בתחילת שנות ה-2000, פוקס השקיעה את רוב ההפקות של הערוץ בתוכניות ריאליטי כמו "מי רוצה להיות מולטי-מיליונר?" ו"אי הפיתויים". רוב התוכניות הללו נכשלו ולוח השידורים כלל יותר דרמות שזכו לביקורות טובות כמו 24 והאוס לצד קומדיות כמו מלקולם באמצע ומופע שנות ה-70. שיא ההצלחה של הרשת הגיע ב-2003 כשעלתה תוכנית הכישרונות אמריקן איידול שהצליחה להפוך לתוכנית הנצפית ביותר מבין כל התוכניות בארצות הברית במשך כל הזמן בה שודרה. שיא ההצלחה הגיע בפברואר 2005, כששודר גמר הסופרבול, שנחשב למשדר הנצפה ביותר באמריקה עם למעלה מ-100 מיליון צופים מדי שנה. בהמשך רשת פוקס דורגה במקום הראשון בקהל היעד הדמוגרפי של צופים בגילאי 18 עד 49, שנחשב למשמעותי ביותר בקרב המפרסמים. לקראת סוף העשור הראשון של שנות ה-2000 הצליח הערוץ לייצר להיטים חדשים כמו סדרת המתח פרינג' והקומדיה המוזיקלית Glee שהפכה ללהיט עולמי. בשנת 2016 שודר ברשת FOX המופע החי של גריז: לייב, שזכה להצלחה אדירה. בשנת 2019 רשת FOX הוציאה לאור את המופע החי של רנט: לייב בכיכובם של ונסה הדג'נס, ג'ורדן פישר וולנטינה. בשנת 2019 רשת FOX החלה לשדר את התוכנית SmackDown של ה-WWE. מאז הקמתה, כיוונה רשת פוקס את עיקרי שידוריה אל הקהל הצעיר, בניגוד ליריבותיה, הרשתות הוותיקות והגדולות (CBS, ‏ABC ו-NBC). שידורי צפיית-השיא שלה כללו בעיקרן סדרות קומדיה כגון "משפחת סימפסון" ו"נשואים פלוס". בהמשך שידרה תוכנית מציאות בשם "שוטרים", סדרה העוסקת בסדר יומם של קציני משטרה, ו"המבוקשים ביותר של אמריקה", סדרה העוסקת בתיעוד פשעים אמיתיים. מוקד 911 (מאז 2018) המתמחה (מאז 2018) הבן האובד (מאז 2019) 9-1-1: Lone Star (מאז 2020) גבר מי שנשאר אחרון (מאז 2018; שודר ב-ABC בין השנים 2011–2017) משפחת סימפסון (מאז 1989) איש משפחה ‏(מאז 1999) ההמבורגרים של בוב (מאז 2011) אבא אמריקאי (American Dad;‏ 2005-רץ) Bless the Harts (מאז 2019) Duncanville (מאז 2020) The Great North (מאז 2021) מטבחי הגיהנום (מאז 2005) So You Think You Can Dance (מאז 2005) מאסטר שף (מאז 2010) מאסטר שף ג'וניור (מאז 2013) Beat Shazam (מאז 2017) Gordon Ramsay's 24 Hours to Hell and Back (מאז 2018) הזמר במסיכה (מאז 2018) Mental Samurai (מאז 2019) First Responders Live (מאז 2019) Spin the Wheel (מאז 2019) What Just Happened??! with Fred Savage (מאז 2019) Flirty Dancing (מאז 2019) Lego Masters (מאז 2020) הזמר במסיכה: אחרי הסרת המסיכה (מאז 2020) Celebrity Watch Party (מאז 2020) פרסי בחירת הנוער (מאז 1999) מיס תבל (מאז 2015) מיס ארצות הברית (מאז 2016) פרסי המוזיקה של iHeartRadio (מאז 2019) האוס (House;‏ 2004–2012) אלי מקביל (Ally McBeal;‏ 1997–2002) בוורלי הילס 90210 (Beverly Hills, 90210;‏ 1990–2000) האו.סי (.The O.C;‏ 2003–2007) מלרוז פלייס (Melrose Place;‏ 1992–1997) שולחן לחמישה (Party of Five;‏ 1994–2000) המעקב (‏ 2013–2015) Glee (‏2009–2015) 24 (2001-2014) מרוץ לאתמול (Tru Calling;‏ 2003-2005) מלאך שחור (Dark Angel;‏ 2000-2002) נמלטים (Prison Break;‏ 2005-2017) פרינג' (Fringe;‏ 2008-2013) תיקים באפלה (The X-Files;‏ 1993-2002) נשואים פלוס (Married... with Children;‏ 1987–1997) מופע שנות ה-70 (That '70s Show;‏ 1998–2006) מלקולם באמצע (Malcolm in the Middle;‏ 2000–2006) משפחה בהפרעה (Arrested Development;‏ 2003–2006) לגדל את הופ (Raising Hope;‏ 2010–2014) הבחורה החדשה (New Girl;‏ 2011–2018) לוציפר (2016–רץ) – רשת פוקס ביטלה את שידורי התוכנית, אך היא נרכשה על ידי נטפליקס ומשודרת בשירות ההזרמה שלה. Outmatched ‏(2020) המלך היל (King of the Hill;‏ 1997–2009) פיוצ'רמה (Futurama;‏ 1999–2013) המופע של קליבלנד (The Cleveland Show;‏ 2009-רץ) Bordertown בורדרטאון (2015-רץ) בצבעים חיים (In Living Color;‏ 1990-1994) המופע של בן סטילר (The Ben Stiller Show;‏ 1992-1993) המופע של טרייסי אולמן (The Tracey Ullman Show;‏ 1987-1990) מד טי.וי (MADtv;‏ 1995-2009) עם הצלחתם של NBC עם הספיישל הטלוויזיוני של "צלילי המוסיקה" בשידור חי, FOX שידרו את גריז: לייב בכיכובם של ארון טבייט וונסה הדג'נס. שזכה לרייטינג גבוה ולהצלחה מסחררת. בשנת 2016 FOX שידרו את הספיישל "!A Christmas Story: Live" בכיכובם של מאיה רודולף ומתיו ברודריק. הספיישל לא זכה להצלחה שלה ציפו. שלוש שנים אחר כך ב-2019, FOX שידרו את הספיישל "!Rent: Live" שנחל כישלון גדול מאוד מצד הקהל ומצד המבקרים. היו שמועות ש־FOX ישדרו את מחזות הזמר "קברט", "סיפור הפרברים" ו"שיקגו" כספיישלים טלוויזיוניים, אבל אף אחת מהשמועות לא התבררה כנכונה. נכון לספטמבר 2019, אין ל־FOX תוכניות לשדר מחזות זמר כשידורים חיים. פוקס ניוז פוקס קידס פוקס ספורטס פוקס ביזנס מדיה וקבצים בנושא פוקס בוויקישיתוף אתר האינטרנט הרשמי של פוקס פוקס, ברשת החברתית פייסבוק פוקס, ברשת החברתית אקס (טוויטר) פוקס, ברשת החברתית אינסטגרם פוקס, סרטונים בערוץ היוטיוב פוקס, באתר אנציקלופדיה בריטניקה (באנגלית) דפנה מאור, מי תהיה "המפלצת של הטלוויזיה" - ולמה תוכניות לעשירים ומשכילים הן כישלון?, באתר TheMarker‏, 16 במרץ 2018